**JAVNI POZIV ZA EDUKACIJU STANOVNIKA OPĆINE ERNESTINOVO O SUSTAVU CIVILNE ZAŠTITE**

Pozivamo sve mještane Općine Ernestinovo da poslušaju predavanje Ravnateljstva civilne zaštite, Područni ured Osijek, o uzrocima i vrstama opasnosti koje mogu izazvati veliku nesreću ili katastrofu.

Cilj edukacije građana je educiranje o uzrocima i vrstama opasnosti koje mogu izazvati veliku nesreću ili katastrofu, sa posebnim naglaskom na opasnosti u mjestu u kojem žive i rade sukladno Procjeni rizika. Nadalje je cilj educiranja o tome kako se pripremiti za slučaj opasnosti, kako prepoznati ili dobiti informaciju o opasnosti, što i kako činiti u slučaju prijetnje od nastanka opasnosti, tijekom trajanja opasnosti te nakon prestanka opasnosti, kako i koje mjere osobne i uzajamne zaštite provoditi, koje postupke samopomoći i uzajamne pomoći provoditi i na koji način, te od koga i kako zatražiti pomoć.

**CILJANA SKUPINA**  
Polaznici edukacije su punoljetne i poslovno sposobne osobe

**MJESTO ODRŽAVANJA EDUKACIJE**

Edukacija će se održati 10.12.2024. u Velikoj vijećnici Općine Ernestinovo, V. Nazora 64 u 13:00 sati.

**SADRŽAJ EDUKACIJE**

* općenito o sustavu civilne zaštite,
* zaštita i spašavanje od prirodnih nesreće,
* zaštita i spašavanje od civilizacijskih nesreća i tema od značaja za lokalno područje.

**NOSITELJI PRIPREME, ORGANIZACIJE I PROVEDBE**  
Ministarstvo unutarnjih poslova Republike Hrvatske, Ravnateljstvo civilne zaštite, Područni ured Osijek i Općina Ernestinovo.